Document ID: 31992R0541

ΚΑΝΟΝΙΣΜΟΣ (ΕΟΚ) αριθ. 541/92 ΤΗΣ ΕΠΙΤΡΟΠΗΣ της 3ης Μαρτίου 1992 για την τροποποίηση του κανονισμού (ΕΟΚ) αριθ. 3061/84 περί λεπτομερειών εφαρμογής του καθεστώτος ενισχύσεως στην παραγωγή ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 356/92 (2), και ιδίως το άρθρο 5 παράγραφος 5,
Εκτιμώντας:
ότι, για να συμβάλουμε στην καλή διαχείριση του καθεστώτος ενισχύσεως στην παραγωγή ελαιολάδου, καθώς και στη διευκόλυνση της ταχύτερης πληρωμής της ενισχύσεως αυτής, πρέπει να προβλεφθεί ότι οι οργανώσεις παραγωγών ή οι ενώσεις τους διαβιβάζουν στις αρμόδιες αρχές τις αιτήσεις ενισχύσεως σταδιακά μετά τη λήψη τους, μετά την περάτωση των προβλεπόμενων ελέγχων 7 ότι, λαμβάνοντας υπόψη την πείρα που αποκτήθηκε, πρέπει να προσαρμοστούν οι προθεσμίες καταθέσεως των αιτήσεων από τους μεμονωμένους ελαιοκαλλιεργητές, καθώς και από τις οργανώσεις παραγωγών ή τις ενώσεις τους 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3061/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1684/91 (4), τροποποιείται ως εξής:
1. Στο άρθρο 3, οι περιπτώσεις αντικαθίστανται από το ακόλουθο κείμενο:
«α) να έχει διοικητική διάρθρωση κατάλληλη για την εκτέλεση των καθηκόντων που της έχουν ανατεθεί 7 β) να διαθέτει το κατάλληλο και αναγκαίο προσωπικό για την εκπλήρωση των καθηκόντων της 7 γ) να συντάσσει τριμηνιαία έκθεση για τη δραστηριότητά της και να τηρεί λογιστικά βιβλία για τη διαχειριστική δραστηριότητά της 7 δ) με την επιφύλαξη της τηρήσεως της προθεσμίας που αναφέρεται στο άρθρο 5:
- όταν πρόκειται για οργανώσεις που δεν αποτελούν μέλη ενώσεως, να υποβάλλουν κάθε μήνα στην αρμόδια αρχή τις αιτήσεις ενισχύσεων των ελαιοκαλλιεργητών μελών τους, οι οποίες διαβιβάστηκαν κατά τη διάρκεια του προηγούμενου μηνός,
- όταν πρόκειται για οργανώσεις που αποτελούν μέλη ενώσεως, να διαβιβάζουν κάθε μήνα στην ένωση τις αιτήσεις ενισχύσεων των ελαιοκαλλιεργητών μελών τους, οι οποίες διαβιβάστηκαν κατά τη διάρκεια του προηγούμενου μηνός,
- όταν πρόκεται για οργανώσεις ενώσεων παραγωγών, να υποβάλλουν κάθε μήνα στην αρμόδια αρχή τις αιτήσεις ενισχύσεων που διαβιβάστηκαν κατά τη διάρκεια του προηγούμενου μηνός από τις οργανώσεις οι οποίες τις αποτελούν.»
2. Στο άρθρο 5 παράγραφος 3, η ημερομηνία «31 Μαΐου» αντικαθίσταται από την ημερομηνία «15 Ιουλίου».
3. Στο άρθρο 5 παράγραφος 4, η ημερομηνία «15 Αυγούστου» αντικαθίσταται από την ημερομηνία «15 Ιουλίου».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Μαρτίου 1992.

Labels: 17
19
5
6